2-es villamos (Szeged, 1927–1977)

A szegedi **2-es jelzésű villamos** az *Anna-kút* és a *Somogyitelep* között. A viszonylatot a Szegedi Közlekedési Társaság üzemeltette.

## Története

### Lóvasút

Szegeden a lóvasúti közlekedés 1884. július 1-jén indult be, amelynek része volt a Felső Tisza-parti vonal (akkoriban Ferenc József rakpart, gyártelepi vonal). Az 1900-as évek elején felhozott tervek a szegedi közúti vasutak villamosításáról nem számolt a Felső Tisza-parti szakasz villamosításával, amely ekkor gőzüzemű teherforgalmi célokat szolgált.

### Villamosítás

1927-ben a Felső Tisza-parti szakaszt villamosították, és személyforgalmi célokra is berendezték. A vonalat 541 méter hosszban meghosszabbították. 1927. május 4-én háromnapos próbajáratot indítottak, a járat véglegesen május 7-én indult be az *Ártézi kút* (ma Anna-kút) és a *Somogyitelep* (ma Petőfitelep) között, egyvágányú kitérős rendszerben. 1943-ban a Fodor telep – Közvágóhíd viszonylatot megszüntették, helyette a *Somogyi telep – Vágóhíd* és a *Széchenyi tér – Fodortelep* viszonylatok jöttek létre. Ebben az évben számozták be a vonalakat, a Somogyi telepre járó a 2-es, a Fodor telepre járó járat a 4-es számot kapta.

 Fájl:Szeged villamosvonalai 1950.svg
1951-ben építették ki a petőfitelepi végállomáson a kitérőt. A külső Petőfi Sándor sugárúton (Szabadkai út) a vágányokat távolabb helyezték a közúttól, valamint 350 méter pályát építettek, a végállomás a Ságváritelep (mai Kecskés) volt, a vasúti átjáró közelében. A vonal pótkocsis közlekedésre is alkalmas lett. A forgalom 1951. október 29-én indult meg. A pótkocsikat csúcsidőben járatták, csúcsidőn kívül a Petőfitelepen lévő végállomáson álltak. Érdekesség, hogy egy 1952-ben kiadott utasítás szerint a pótkocsikat csak a Szivárvány kitérőig közlekedtették. 1961-'62-ben a vágóhídi végállomáson lévő kitérőt elbontották és egy egyvágányú fejállomásá alakították a végállomást. 1963-ban a Felső Tisza-parti szakaszt felújították.

### Megszüntetés

1972-ben a Lenin körút (Tisza Lajos körút) – József Attila sugárút csomópontját korszerűsíteni kellett a megnövekedett forgalom miatt. A 4-es vonal belvárosi szakaszát megszüntették a Stefániától a Széchenyi térig, a József Attila sugárúti vágányt bekötötték a 2-es vonalába a Lenin körútra. A forgalmat a kiskörútra akarták terelni, valamint a Stefánia sétányon zavaró volt a villamos a gyalogosok számára. 1972. június 4-től a 4-es járt a Ságvári-telepre, a 2-es pedig csak a Radnóti gimnáziumig. A 2-es hossza 1600 méterre csökkent. 1972. szeptember 14-től lakossági kérésre a 2-es végállomását az Anna-kúthoz helyezték át, a kedvezőbb átszállási lehetőségek miatt.

A második közúti hidat (Bertalan híd) 1977-ben kezdték építeni, a híd tervezési szakaszában előírták a 2-es vonal megszüntetését, amelyről 1977. január 20-án döntöttek. A forgalom 1977. február 28-ával szűnt meg. A felszámolás annyira sürgős volt, hogy a leállítás előtti napokban néhol a síncsavarokat is kiszedték, és sebességkorlátozást, valamint a megszüntetés után a pálya azonnali felbontását írták elő. Forgalmát gyakorlatilag az akkori 22-es busz vette át. A régi 2-esről felszabaduló kocsik lehetővé tették március 1-től a 4A villamosjárat elindítását.

### Új 2-es villamos 2012-től

2012. március 3-tól 2-es számmal új viszonylat jött létre a Szeged pályaudvar és az Európa Liget között.

## Megállóhelyei

 1943
 1972. június 11-től
 1972. szeptember 14-től

## Jegyzetek

1. ↑ „Időutazás a Délmagyarral: Nőkről nőknek - és mindenkinek”, *delmagyar.hu*, 2009. október 2.. [2013. október 29-i dátummal az eredetiből archiválva] (Hozzáférés ideje: 2013. október 27.)
2. ↑ „Szombaton indul a 2-es villamos! Itt van valamennyi új menetrend!”, *delmagyar.hu*, 2012. február 27.. [2013. október 3-i dátummal az eredetiből archiválva] (Hozzáférés ideje: 2013. október 31.)

## Források

* Sablon:Cite book
* „35 év után csenget újra a 2-es villamos”, *delmagyar.hu*, 2012. március 1. (Hozzáférés ideje: 2013. október 7.)

## További információk

* hamster.blog.hu. „Szeged elveszett vágányai, plusz egy bónusz kép”, 2012. április 11.. [2012. május 30-i dátummal az eredetiből archiválva] (Hozzáférés ideje: 2013. október 3.)

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap